hotchpotch/miracl-hf-unified huggingface dataset:
তুলুনি রাজবংশ
তুলুনি রাজবংশ মুসলিম মিশরের প্রথম স্বাধীন রাজবংশ। এই রাজবংশ ৮৬৮ থেকে শুরু করে ৯০৫ সাল পর্যন্ত মিশর ও সিরিয়ার অনেক অংশ শাসন করেছিল। এসময় আব্বাসীয়রা তুলুনি শাসনকে নিজেদের নিয়ন্ত্রণে নিয়ে আসে।
৯ম শতাব্দীতে আব্বাসীয়দের মধ্যকার অভ্যন্তরীণ সংঘাত সাম্রাজ্যের বিভিন্ন অংশের নিয়ন্ত্রণ দুর্বল করে তোলে এবং ৮৬৮ সালে তুর্কি বংশোদ্ভূ অফিসার আহমেদ ইবনে তুলুন নিজেকে মিশরের স্বাধীন গভর্নর হিসেবে প্রতিষ্ঠা করেন। কেন্দ্রীয় আব্বাসীয় সরকারের কাছ থেকে তিনি মৌখিক স্বায়ত্তশাসনও লাভঁ করেছিলেন। তিনি ও তার উত্তরসুরিদের সময় তুলুনিদের শাসন অঞ্চলে জর্ডান অববাহিকা, হেজাজ, সাইপ্রাস ও ক্রিটের অন্তর্ভুক্তি হয়। আহমেদ ইবনে তুলুনের পর তার ছেলে খুমারাওয়াহ শাসনভার লাভ করেন যার সামরিক ও কূটনৈতিক অর্জন তাকে মধ্যপ্রাচ্যের রাজনীতির একজন গুরুত্বপূর্ণ ব্যক্তি করে তোলে। আব্বাসীয়রা তাদেরকে আইনসংগত শাসক হিসেবে ও খিলাফতের অধীন রাজ্য হিসেবে গণ্য করে নেয়। খুমারাওয়াহর মৃত্যুর পর শাসনভার লাভ করা তার উত্তরসুরি আমিররা অযোগ্য ছিলেন ফলে তাদের তুর্কি ও কৃষ্ণাঙ্গ দাস সৈনিকরা রাষ্ট্রীয় বিষয় তদারকির দায়িত্ব পায়। ৯০৫ সালে তুলুনিরা আব্বাসীয়দের একটি আক্রমণ ঠেকাতে ব্যর্থ হয়। আব্বাসীয়রা সিরিয়া ও মিশরকে সরাসরি খিলাফতের অধীনে নিয়ে আসে।
তুলুনি যুগে অর্থনৈতিক, প্রশাসনিক ও সাংস্কৃতিক উন্নয়ন সাধিত হয়। আহমেদ ইবনে তুলুন কর সংগ্রহ পদ্ধতিতে পরিবর্তন আনেন। তিনি তুলুনি সেনাবাহিনীও প্রতিষ্ঠা করেন। ফুসতাত থেকে আল কাতাইয়ে রাজধানী স্থানান্তরিত করা হয়। এসময় ইবনে তুলুন মসজিদ প্রতিষ্ঠা করা হয়।
জ্যাকসন স্টেট ইউনিভার্সিটি
জ্যাকসন স্টেট ইউনিভার্সিটি (জ্যাকসন স্টেট, বা জেএসইউ ) একটি যুক্তরাষ্ট্রের মিসিসিপি রাজ্যের ঐতিহাসিকভাবে কালো বিশ্ববিদ্যালয়। এটি ১৮৭৭ সালে প্রতিষ্ঠিত হয়। ১৯৪০ সালে এটি রাষ্ট্র-সমর্থিত প্রতিষ্ঠান হয়ে ওঠে এবং এটি "থরগুড মার্শাল কলেজ তহবিল" এর সদস্য।
জেএসইউ এ যেসব কলেজ রয়েছে সেগুলো হল:
দি কেমিক্যাল হিস্ট্রি অব এ ক্যান্ডেল
দি কেমিক্যাল হিস্ট্রি অব এ ক্যান্ডেল হল রয়েল ইনিস্টিটিউশনে মাইকেল ফ্যারাডের রসায়ন এবং পদার্থ বিজ্ঞানের শিখার উপর বক্তব্যের উপর তৈরীকৃত ছয় পর্বের একাট ধারাবাহিক গ্রন্থ।
লেকচার ১: একটি মোমবাতি: শিখা - এর উত্স - গঠন - গতিশীলতা - উজ্জ্বলতা
লেকচার ২: শিখা উজ্জ্বলতা - দহন জন্য প্রয়োজনীয় বাতাস - পানি উৎপাদন
লেকচার ৩: পণ্য: - জল প্রকৃতি - একটি কম্পাউন্ড - দহন থেকে জল হাইড্রোজেন
লেকচার ৪: মোমবাতিতে হাইড্রোজেন - পানিতে পোড়া - পানির অন্যান্য অংশ - অক্সিজেন
লেকচার ৫: বাতাসে অক্সিজেন উপস্থিতি - বায়ুমন্ডলের প্রকৃতি - তার সম্পত্তি - মোমবাতি থেকে অন্য পণ্য - কার্বনিক অ্যাসিড - তার সম্পত্তি
লেকচার ৬: কার্বন বা কাঠকয়লা - কয়লা গ্যাস শ্বসন এবং একটি মোমবাতি পোড়ানোর তার সাদৃশ্য - উপসংহার
ভিক্টর ডেইলে
ভিক্টর জেমস উইলিয়াম ডেইলে (সেপ্টম্বর ৫, ১৮৫৮ – ডিসেম্বর ২৯, ১৯০৫)ছিলেন একজন অস্ট্রেলীয় কবি।
তিনি আয়ারল্যান্ডের নাভান, কাউন্টি আরমাঘ এ জন্মগ্রহণ করেন এবং ইংল্যান্ডে পড়াশোনা করেন। ১৮৭৮ সালে তিনি অস্ট্রেলিয়ায় আসেন এবং মেলবোর্ন ও সিডনিতে ফ্রিল্যান্স সাংবাদিক ও লেখক হিসেবে আবিভূত হন। অস্ট্রেলীয় লেখকদের মধ্যে তিনিই প্রথম যিনি লেখালেখিকে আয়ের একমাত্র পথ হিসেবে গ্রহণ করেছিলেন। ১৮৯৮ সালে সিডনিতে তিনি বোহেমিয়ান ডন এন্ড ডাস্ক ক্লাব প্রতিষ্ঠা করেন, যেটির লেখত হিসেবে প্রচুর উল্লেখযোগ্য সদস্য রয়েছে। যক্ষ্মায় আক্রান্ত হয়ে তিনি সিডনিতে মারা যান।
এমটিভি আনপ্লাগড (ভারত)
এমটিভি আনপ্লাগড একটি এমটিভি টেলিভিশন ধারাবাহিক যেখানে অনেক জনপ্রিয় সঙ্গীত শিল্পী গান পরিবেশন করে থাকেন। এই অনুণ্ঠানে যে গানগুলো পরিবেশন করা হয় সেগুলো আগে শিল্পী দ্বারা আনুষ্ঠানিকভাবে মুক্তি দেয়া হয়।
এই মৌসুম দশ পর্বের ছিল, যা ২০১১ সালের ১ অক্টোবরে আনুষ্ঠানিকভাবে প্রচারিত হয়। সকল সঙ্গীত শিল্পী সেসকল গান পরিবেশন করেন যা আগেই মুক্তি পেয়েছিল।
অনুষ্ঠানটির দ্বিতীয় মৌসুম আনুষ্ঠানিকভাবে নভেম্বর ৩, ২০১২ সালে প্রচারিত হয়। প্রায় দেড় মাস আগে দ্বিতীয় মৌসুমের প্রোমো ইউটউব এবং তাদের নিজস্ব সাইটে মুক্তি দেয়।
আইসিসি আমেরিকাস
আইসিসি আমেরিকাস উত্তর ও দক্ষিণ আমেরিকার ক্রিকেটভূক্ত দেশ এবং ক্যারিবীয় দ্বীপপুঞ্জের দেশগুলোর ক্রিকেটের আন্তর্জাতিক সংস্থা। পূর্বে এটি আমেরিকাস ক্রিকেট অ্যাসোসিয়েশন নামে পরিচিত ছিল। এছাড়াও এ সংস্থাটি আন্তর্জাতিক ক্রিকেট কাউন্সিল কর্তৃক নিয়ন্ত্রিত সংস্থা। বর্তমানে এর সদস্য সংখ্যা ১৭। উত্তর আমেরিকা, মধ্য আমেরিকা, দক্ষিণ আমেরিকা ও ক্যারিবীয় দ্বীপপুঞ্জে এর সদস্য দেশগুলোর অবস্থান। ক্রিকেটের উন্নয়ন, উত্তোরণ ও প্রশাসনিক কর্মকাণ্ডে এ সংস্থা সংশ্লিষ্ট।
এ অঞ্চলের প্রধান আন্তর্জাতিক ক্রিকেট প্রতিযোগিতা হিসেবে আইসিসি আমেরিকাস চ্যাম্পিয়নশীপ পরিচালনা করে থাকে এ সংস্থাটি। এছাড়াও সংস্থাটি বিশ্বকাপ বাছাইপর্বে খেলার উপযোগী দলসমূহকে প্রেরণ করে। কেবলমাত্র একবার এ অঞ্চলে বিশ্বকাপ ক্রিকেট প্রতিযোগিতা আয়োজনের সুযোগ লাভ করেছে। ২০০৭ সালে স্বাগতিক ওয়েস্ট ইন্ডিজে বিশ্বকাপ অণুষ্ঠিত হয়েছিল।
আইসিসি আমেরিকাস অনূর্ধ্ব-১৯ চ্যাম্পিয়নশীপ প্রতিযোগিতাও এ সংস্থার মাধ্যমে অণুষ্ঠিত হয়। এরফলে অনূর্ধ্ব-১৯ বিশ্বকাপের বাছাইপর্বেও ক্রিকেট বিশ্বকাপের ন্যায় অংশগ্রহণের সুযোগ প্রদান করা হয়।
আইসিসি’র সহযোগী সদস্যভূক্ত দেশগুলোকে (*) ও একমাত্র পূর্ণাঙ্গ সদস্য ওয়েস্ট ইন্ডিজকে (†) চিহ্ন দিয়ে দেখানো হয়েছে। অন্য সকল সদস্য অণুমোদনলাভকারী সদস্য।
উপরিউক্ত দলসহ কিউবা এ সংস্থার সদস্য ছিল। কিন্তু ২০১২ সালে দলটি আইসিসি’র সদস্যপদ থেকে নিজ নাম প্রত্যাহার করে। ২০১০ সালে দলটি আইসিসি আমেরিকাজ চ্যাম্পিয়নশীপ চতুর্থ বিভাগে অংশগ্রহণের আমন্ত্রণ পায়। তবে ভ্রমণের উপর নিষেধাজ্ঞার ফলে প্রতিযোগিতায় অংশ নেয়নি।
স্কন্দপুরাণ
স্কন্দপুরাণ হল বৃহত্তম হিন্দু পুরাণ। এই পুরাণটির মূল উপজীব্য শিব ও পার্বতীর পুত্র স্কন্দ বা কার্তিকের লীলা। এছাড়াও এই পুরাণে শিব ও শৈব তীর্থস্থান সংক্রান্ত অনেক উপাখ্যান রয়েছে। হিন্দু কিংবদন্তি অনুসারে ব্যাস এই পুরাণের রচয়িতা। এটি বিভিন্ন স্থানে খণ্ডিত আকারে পাওয়া গিয়েছে।
"স্কন্দপুরাণে"র গোটা বইটি কিভাবে বিন্যস্ত সে নিয়ে দুটি মত আছে। একটি মতে, বইটি ছয়টি সংহিতায় বিভক্ত; প্রতিটি সংহিতা আবার একাধিক খণ্ডে বিভক্ত। অপর মতে, পুরাণটি সাতটি খণ্ডে বিভক্ত। "স্কন্দপুরাণে"র বর্তমানে সুলভ মুদ্রিত সংস্করণগুলি হল বঙ্গবাসী প্রেস, কলকাতা, শ্রীভেঙ্কটেশ্বর প্রেস, বোম্বাই (১৯১০) ও এন. কে. প্রেস, লখনউ। এই সব কটি সংস্করণেই সাত খণ্ডে বইটি প্রকাশিত। যথা: "মহেশ্বর", "বিষ্ণু" বা "বৈষ্ণব", "ব্রহ্ম", "কাশী", "আবন্ত্য", "নাগর" ও "প্রভাস"। ১৯৯৯-২০০৩ সালে মোতিলাল বানারসিদাস, নতুন দিল্লি ২০ খণ্ডে "স্কন্দপুরাণে"র একটি ইংরেজি অনুবাদ প্রকাশ করে। এটিও সাত খণ্ডে বিভক্ত।
"মহেশ্বর খণ্ড" তিনভাগে বিভক্ত। যথা:
"বিষ্ণুখণ্ড" বা "বৈষ্ণব খণ্ড" নয়টি ভাগে বিভক্ত। যথা:
"ব্রহ্মখণ্ড" তিন ভাগে বিভক্ত। যথা:
"কাশীখণ্ড" দুই ভাগে বিভক্ত। যথা:
"আবন্ত্যখণ্ড" তিন ভাগে বিভক্ত। যথা:
"নাগরখণ্ড" (২৭৯টি অধ্যায়) অংশটিতে "তীর্থমাহাত্ম্য" আছে।
"প্রভাসখণ্ড" (৪৯১টি অধ্যায়) অংশে আছে:
অন্যমতে, "স্কন্দপুরাণ" ছয়টি সংহিতায় বিভক্ত। এই মত অনুসারে, এই পুরাণটি "অগস্ত্য সংহিতা" বা "শংকরী সংহিতা"র "হালস্যমাহাত্ম্য", "শঙ্করী সংহিতা"র "সম্ভবখণ্ড", "সূতসংহিতা"র "শিবমাহাত্ম্য খণ্ড" এবং "সনৎকুমার সংহিতা"র "কালিকাখণ্ড" অংশে পাওয়া যায়। এই গ্রন্থগুলির মতে, "স্কন্দপুরাণ" ছয়টি সংহিতায় বিভক্ত। যথা:
"সনৎকুমার সংহিতা", "শঙ্করী সংহিতা", "সূত সংহিতা" ও "সৌর সংহিতা"র পাণ্ডুলিপি পাওয়া যায়। মধ্বাচার্য লিখিত "সূত সংহিতা"র একটি ভাষ্যেরও পাণ্ডুলিপি পাওয়া যায়।
এগুলি ছাড়াও একাধিক বইকে "স্কন্দপুরাণে"র অংশ বলে দাবি করা হয়। এগুলি সম্পূর্ণ বা খণ্ডিত আকারে পাওয়া যায়। এগুলির মধ্যে উল্লেখযোগ্য। "হিমবৎ খণ্ড" ("নেপালমাহাত্ম্য" যার অংশ) (৩০টি অধ্যায়), "কনকাদ্রি খণ্ড", "ভীমখণ্ড", "শিবরহস্য খণ্ড", "সহ্যাদ্রিখণ্ড", "অযোধ্যাখণ্ড", "মথুরাখণ্ড" ও "পাতালখণ্ড"।
"স্কন্দপুরাণে" বর্ণিত জনপ্রিয় পৌরাণিক গল্পগুলির মধ্যে উল্লেখযোগ্য:
হ য ব র ল
হ য ব র ল হল সুকুমার রায় রচিত একটি রম্য রচনা। "হ য ব র ল" বাংলা সাহিত্যের ননসেন্স ধারার একটি শ্রেষ্ঠরচনা। রচনাটির শৈল্পিক সৌন্দর্য ও তাৎপর্য বোঝাতে গিয়ে অনেকে একে "এলিস ইন দ্য ওয়ান্ডারল্যান্ডে"র সাথে তুলনা করেন যদিও দুটি গল্প সুরে-স্বভাবে, সাংস্কৃতিক পটভূমি, ও ভাষিক কারুকার্যে সম্পূর্ণভাবে আলাদা।
গল্পটা শুরু হয় একটা বাচ্চা ছেলের ঘুম থেকে উঠার মধ্যে দিয়ে। গরমকালে ঘাম মোছবার জন্য রুমালটা তুলতে গিয়ে সে দেখে তার রুমাল একটা বেড়াল হয়ে গেছে। বেড়ালটার সাথে সে গল্প করতে শুরু করে এবং বুঝতে পারে বেড়ালটা উল্টোপাল্টা কথা বলছে। পরে ছেলেটার দেখা হয় কাকেশ্বর নামক দাঁড়কাক সাথে যে বিদঘুটে হিসাব করে। এরপরে একে একে উদো আর বুদো, হিজিবিজবিজ, ব্যাকরণ শিং, নেড়া, সজারু, প্যাঁচা ইত্যাদি আরও অনেক চরিত্রের অনুপ্রবেশ ঘটে আর বাড়তে থাকে বিশৃঙ্খলা। গল্পের চূড়ান্ত সমাপ্তি ঘটে বাচ্চা ছেলেটির ঘুম থেকে উঠার মধ্যে দিয়ে।
চন্দ্রবিন্দু হল একটি অদ্ভুত মোটাসোটা লাল টকটকে বেড়াল। সে কথায় কথায় এক চোখ বন্ধ করে ফ্যাচফ্যাচ করে হাসতে থাকে।
৪১নং গেছোবাজার, কাগেয়াপট্টি-এর বাসিন্দা এই দাঁড়কাক, যে বিদঘুটে রকমের হিসাব করে।
উদো আর বুদো যমজ ভাই। এরা কখনো ঝগড়া করে, আবার কখনো বন্ধুত্ব করে। দেহের আকৃতি দেড় হাত, পা পর্যন্ত সবুজ রঙের দাড়ি, হাতে হুঁকো যাতে কোন কল্কে নেই। টাকের উপর খড়ি দিয়ে কেউ একটা কিছু লিখছে।
একটা বিদঘুটে দেখতে জন্তু যে বিভিন্ন জিনিস কল্পনা করে আর সেইগুলো ভেবে হাসে।
এক্তি রামছাগল যে বিভিন্ন বিষয়ে বক্তব্য রাখে। যেমনঃ ছাগলে কি না খায়।
বিভিন্ন অদ্ভুত গান গায়।
মোহাম্মাদ শহীদ
মোহাম্মাদ শহীদ (জন্ম: ১ নভেম্বর, ১৯৮৮; নারায়ণগঞ্জ) হলেন একজন বাংলাদেশী ক্রিকেটার। তিনি প্রথম-শ্রেণীর ক্রিকেটে প্রতিনিধিত্ব করার মাধ্যমে ক্রিকেট অঙ্গনে প্রবেশ করেন। মূলত তিনি একজন বোলিং অল-রাউন্ডার ক্রিকেটার হিসেবে ডান-হাতি ব্যাটসম্যান এবং ডান-হাতি মিডিয়াম-ফাস্ট বল করে থাকেন।
শহীদ ২০১১ সালের ১৭ অক্টোবর রংপুর বিভাগের বিরুদ্ধে খেলার মাধ্যমে প্রথম শ্রেণীর ক্রিকেটে আত্মপ্রকাশ করেন।
পাকিস্তানের বিপক্ষে বাংলাদেশের টেস্ট দলে জায়গা করে নেন তিনি। ২০১৫ সালের ২৮ এপ্রিলে খুলনার শেখ আবু নাসের স্টেডিয়ামে অনুষ্ঠিত ১ম টেস্ট খেলায় পাকিস্তানের বিপক্ষে টেস্ট ক্রিকেটে আত্মপ্রকাশ ঘটে তার।
এরপর ২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, মুক্তার আলী ও আবু হায়দারেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।
২০১৫ আইসিসি আমেরিকাস টুয়েন্টি২০ প্রথম বিভাগ
২০১৫ আইসিসি আমেরিকাস টুয়েন্টি২০ প্রথম বিভাগ ক্রিকেট প্রতিযোগিতাটি ৩-১০ মে, ২০১৫ তারিখ পর্যন্ত মার্কিন যুক্তরাষ্ট্রে অনুষ্ঠিত হয়। আইসিসি আমেরিকাস কর্তৃক এ প্রতিযোগিতা পরিচালিত হয়। সবগুলো খেলাই ইন্ডিয়ানার ইন্ডিয়ানাপোলিসে অবস্থিত ওয়ার্ল্ড স্পোর্টস পার্কে আয়োজিত হয়। শীর্ষ দুই দল ২০১৫ সালের বিশ্ব টুয়েন্টি২০ বাছাইপর্বে অবতীর্ণ হবে।
আইসিসি’র চার সহযোগী সদস্য - বারমুডা, কানাডা, সুরিনাম ও মার্কিন যুক্তরাষ্ট্রের ক্রিকেট দল অংশ নেয়। ওয়েস্ট ইন্ডিজ ক্রিকেট দল আইসিসি’র পূর্ণাঙ্গ সদস্য হওয়ায় দলটি সরাসরি ২০১৬ সালে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলবে।ইন্ডিয়ানাপোলিস ওয়ার্ল্ড স্পোর্টস পার্কে প্রথমবারের মতো আমেরিকাস টুয়েন্টি২০ প্রতিযোগিতা অনুষ্ঠিত হয়। এর পূর্বের দুই আসর ফ্লোরিডার লডারহিলে অবস্থিত সেন্ট্রাল ব্রোওয়ার্ড রিজিওন্যাল পার্কে অনুষ্ঠিত হয়েছিল। বারমুডার কোচ হিসেবে ছিলেন সাবেক ক্রিকেটার আর্নল্ড ম্যান্ডার্স ও সহকারী ছিলেন ক্লে স্মিথ। প্রতিযোগিতার প্রস্তুতি-পর্বের অংশ হিসেবে জামাইকায় প্রশিক্ষণ শিবির স্থাপন করেন। সেখানে দলটি জামাইকার ক্লাব দলগুলোর বিপক্ষে ৩টি খেলায় অংশ নিয়ে সবকটিতেই বিজয়ী হয়। প্রস্তুতি-পর্বের অংশ হিসেবে সুরিনাম দল মার্চ, ২০১৫ সালে মেরিলেবোন ক্রিকেট ক্লাবের বিপক্ষে বেশ কয়েকটি টুয়েন্টি২০ খেলায় অংশ নেয়। কানাডা দল টেক্সাসের হসটনে আমন্ত্রিত একাদশের বিপক্ষে তিনটি অনুশীলনী খেলায় অংশগ্রহণ করে।
জিও সুপার
জিও সুপার হল দুবাই ভিত্তিক বিশ্ব ক্রীড়ার জন্য নিবেদিত ২৪ ঘন্টা সম্প্রচারিত পাকিস্তানী টেলিভিশন চ্যানেল। এটি জং গ্রুপ অব নিউজপেপার মালিকানাধিন ইন্ডিপেনডেন্ট মিডিয়া কর্পোরেশনের অংশবিশেষ একটি চ্যানেল।
২০০৭ সালের সেপ্টেম্বরের শেষের দিকে জিও টিভির বিরাট সাফল্য লাভের পরে জিও টেলিভিশন নেটওয়ার্কের অধীনে জিও সুপার নামে দুবাই ভিত্তিক পাকিস্তানের প্রথম ২৪ ঘন্টার ক্রীড়া চ্যানেল চালু করা হয়। জিও সুপার প্রধানত ক্রিকেট ম্যাচগুলিকে বেশী গরুত্বসহকারে সম্প্রচার করে থাকে। এছাড়াও বিশেষ করে ফুটবল এবং হকি খেলা সম্প্রচারিত করা হয়।
জিও সুপার হল একটি এনক্রিপ্ট করা চ্যানেল এবং পাকিস্তানের কেবল অপারেটরদের জন্য সম্পূর্ণ বিনামূল্যে প্রদর্শন করা হয়। সাধারণত সকল জিও নেটওয়ার্ক ব্যবহারকারীগণ কাওন সেট টপ বক্স ব্যবহার করে থাকেন।
২০১৫-এর মাউন্ট এভারেস্ট ভূমিকম্প
২০১৫-এর মাউন্ট এভারেস্ট ভূমিকম্প ২০১৫ খ্রিস্টাব্দে নেপালে সংগঠিত ভূমিকম্পের অংশ।
ভূমিকম্পের ফলে মাউন্ট এভারেস্টে যে তুষারধ্বস ঘটে, তাতে এভারেস্ট বেস ক্যাম্পে বেশ কয়েকজন পর্বতারোহীর মৃত্যু ঘটে। ভারতীয় সেনাবাহিনীর একটি পর্বতারোহী দল ১৮টি মৃতদেহ এবং ৬১ জন আটকে পড়া পর্বতারোহী উদ্ধার করেছেন। গুগলের প্রকৌশলী মার্কিন যুক্তরাষ্ট্রের ড্যান ফ্রেডিনবার্গ ও তাঁর তিনজন সহকর্মী গুগল আর্থ প্রকল্পের জন্য সমীক্ষা করার সময় তুষারধ্বসে এখানে মৃত্যুবরণ করেন। ৭০০ থেকে ১০০০ জনেরও বেশি পর্বতারোহী ভূমিকম্পের সময় মাউন্ট এভারেস্ট ও এভারেস্ট বেস ক্যাম্পে ছিলেন বলে জানা যায়, যাদের মধ্য কমপক্ষে ৬১ জন গুরুতর ভাবে আহত হয়েছেন। পর্বতগাত্রের উচ্চ ক্যাম্পে অবস্থিত পর্বতারোহীদের সংখ্যা এখনো অজানা।
২৬শে এপ্রিল ভারতীয় সেনাবাহিনীর হেলিকপ্টার উদ্ধারকারী দল মাউন্ট এভারেস্ট পৌঁছে গুরুতর আহত বাইশজনকে ফেরিচে নিয়ে যায় কিন্তু খারাপ আবহাওয়ার জন্য উদ্ধারকার্য্য বন্ধ রাখা হয়। সেই দিন অপর একটি হেলিকপ্টার এভারেস্ট ক্যাম্প-১ থেকে বেশ কয়েকজন আটকে থাকা পর্বতারোহীকে উদ্ধার করে।
আদনানি আরব
আদনানি আরব প্রাচীন আরবের একটি বংশগত সম্প্রদায়। আরব বংশলতিকা ঐতিহ্য অণুযায়ী আদনানিরা “আরবায়িত আরব” যারা আদনানের বংশধর। আদনান ছিলেন নবী ইসমাইল (আ) এর সরাসরি বংশধর। ইসমাইল (আ) এর শৈশবাবস্থায় তার মা হাজেরা (আ) সহ মক্কায় আসার পর দক্ষিণের কাহতানি আরবরা মক্কায় এসে বসতি স্থাপন করেছিল। আদনান নবী ইসমাইল (আ) এর সরাসরি বংশধর হওয়ায় আদনানিরা নবী ইবরাহিম (আ) এর বংশধর। শেষ নবী মুহাম্মদ (সা) আদনানি আরব ছিলেন।
জিও টিভি
জিও টিভি অথবা জিও টেলিভিশন হল ২০০২ সালে প্রতিষ্ঠিত একটি পাকিস্তানী টেলিভিশন চ্যানেল। এটি মীর শাকিলুর রহমান মালিকানাধীন একটি চ্যানেলটি। চ্যানেলটি ২০০২ সালে ১৪ আগষ্টে পরীক্ষামূলক সম্প্রচার শুরু করে এবং পরবর্তীতে ২০০২ সালের অক্টোবরে নিয়মিত সম্প্রচার শুরু করে। "জিও" হল একটি উর্দু শব্দ যার অর্থ হল "বেঁচে থাকা"।
জিও টেলিভিশন নেটওয়ার্ক জিও টিভির সাথে তাদের কার্যক্রম শুরু করে এবং এবং পাকিস্তান-ভিত্তিক অন্যান্য বিভিন্ন চ্যানেল চালু করা হয়। যেমন:উপরন্তু; ২০০৮ সাল থেকে ইংরেজী ভাষা সম্প্রচারিত জিও ইংলিশ নামে চ্যানেল চালু করে।
জিও নেটওয়ার্ক জিও ফিল্মসের ব্যানারে বেশ কয়েকটি চলচ্চিত্র মুক্তি দেওয়া হয়েছে, এগুলি হল:
আবু জাহেদ মোহাম্মদ নাছির উদ্দীন
আবু জাহেদ মোহাম্মদ নাছির উদ্দীন (যিনি আ জ ম নাছির উদ্দীন নামেই সর্বাধিক পরিচিত) বাংলাদেশ আওয়ামী লীগের একজন রাজনীতিবিদ এবং চট্টগ্রাম সিটি কর্পোরেশনের বর্তমান মেয়র। তিনি চট্টগ্রাম মহানগর আওয়ামী লীগের সাধারণ সম্পাদক ও পাশাপাশি বাংলাদেশ ক্রিকেট বোর্ডের সহ-সভাপতি। এবং চট্টগ্রাম জেলা ক্রীড়া সংস্থার সাধারণ সম্পাদক হিসেবে নিয়োজিত রয়েছেন।
নাছির উদ্দীনের জন্ম চট্টগ্রামে। তার বাবা সৈয়দ মঈনুদ্দিন হোসাইন ছিলেন একজন শিক্ষানুরাগি এবং মা ফাতেমা জোহরা বেগম। তিনি ১৯৭৩ সালে সরকারি মুসলিম উচ্চ বিদ্যালয় থেকে মাধ্যমিক এবং পরবর্তীতে চট্টগ্রাম কলেজ থেকে উচ্চ মাধ্যমিক এবং ডিগ্রি পাস করেন।
নাছির উদ্দীন বিদ্যালয়ে অধ্যয়নকালীন সময়ে বাংলাদেশ ছাত্রলীগের সক্রিয় কর্মকাণ্ডে জড়িত হন। বিদ্যালয় শিক্ষার্থী হিসেবে যোগ দেন উনসত্তরের গণ অভ্যুত্থানের মিছিলে। আশির দশকের শুরুতে নাছির উদ্দিন রাজনীতিতে সক্রিয় হন। ১৯৭৭ সালে, তিনি চট্টগ্রাম কলেজ ছাত্রলীগের সভাপতি এবং একই সাথে নগর ছাত্রলীগের সাংস্কৃতিক সম্পাদক নির্বাচিত হন। পরবর্তীতে পর্যায়ক্রমে ১৯৮০ এবং ১৯৮২ সালে চট্টগ্রাম নগর ছাত্রলীগের সাধারণ সম্পাদকের দ্বায়িত্ব পালন করেন তিনি। ১৯৮৩ এবং ১৯৮৫ সালে বাংলাদেশ ছাত্রলীগের কেন্দ্রীয় কমিটির সহ-সভাপতি হিসেবে নিযুক্ত হন। নাছির উদ্দীন পর পর দুইবার নগর আওয়ামী লীগের কার্যনির্বাহী কমিটির সদস্য নির্বাচিত হন। নভেম্বর ২০১৩ সালে নগর আওয়ামী লীগের সাধারণ সম্পাদক হিসেবে মনোনীত হন।
দীর্ঘকালীন ক্রীড়া সম্পৃক্ততার কারণে ক্রীড়া বিনোদনের মাধ্যমেই নাছির উদ্দিন পরিচিতি লাভ করেন। বাংলাদেশ ক্রিকেট বোর্ডের (বিসিবি) সহ-সভাপতি এবং পরবর্তীতে চট্টগ্রাম জেলা ক্রীড়া সংস্থার সাধারণ সম্পাদক হিসেবে নিযুক্ত হওয়ার পাশাপাশি বিভিন্ন সামাজিক-সাংস্কৃতিক সংগঠনের সাথে তিনি নানাভাবে সম্পৃক্ত।
সেন্ট জনস কলেজ, কেমব্রিজ
সেন্ট জনস কলেজ কেমব্রিজ বিশ্ববিদ্যালয়ের অংশ, কলেজটি লেডি মার্গারেট বিউফোর্ট দ্বারা প্রতিষ্ঠিত হয়েছিল। কলেজটির লক্ষ্য শিক্ষা, ধর্ম ও গবেষণার প্রসার ঘটানো। কলেজটির প্রাক্তন ছাত্রদের মধ্যে নয়জন নোবেল পুরস্কার বিজয়ী, বিভিন্ন দেশের ছয়জন প্রধানমন্ত্রী, তিনজন আর্চবিশপ, অন্তত দুজন প্রিন্স, তিনজন সন্ন্যাসী রয়েছেন।
কাহতানি আরব
কাহতানি আরব () প্রাচীন আরবের একটি বংশগত সম্প্রদায়। আরব উপদ্বীপের দক্ষিণ অংশ, বিশেষত ইয়েমেন কাহতানিদের উৎসস্থল।
ঐতিহাসিকভাবে কাহতানিদেরকে বিশুদ্ধ আরব হিসেবে বিবেচনা করা হয়। অন্যদিকে আদনানি আরবদের বলা হয় “আরবায়িত আরব” যারা আদনানের বংশধর। কাহতানিরা দুইটি উপগোষ্ঠীতে বিভক্ত। এগুলো হল হিমিয়ার ও কাহলান। হিমিয়ার শাখা হিমিয়ারি ও কাহলান শাখা কাহলানি বলে পরিচিত।
কাহতানিদের পূর্বপুরুষ হলেন কাহতান। তার ছেলে ইয়ারেবের নামানুসারে “আরব” নামটি এসেছে। লোককথা অনুযায়ী আরবি ভাষা ইয়ারেবের মাধ্যমে জন্মলাভ করেছিল। আদনানিদের পূর্বপুরুষ আদনানের চেয়ে কাহতান প্রাচীন ব্যক্তি। নবী ইসমাইল (আ) এর শৈশবাস্থায় তার মা হাজেরা (আ) সহ মক্কায় আসার পর কাহতানিরা দক্ষিণ থেকে এসে সেখানে বসতি স্থাপন করেছিল।
ইখশিদি রাজবংশ
ইখশিদি রাজবংশ ৯৩৫ থেকে ৯৬৯ খ্রিষ্টাব্দ পর্যন্ত মিশর শাসন করে। আব্বাসীয় খলিফা কর্তৃক মুহাম্মদ ইবনে তুগজ আল ইখশিদ নামে একজন তুর্কি দাস সৈনিক গভর্নর নিযুক্ত হয়েছিলেন। রাজবংশ আরবি পদবি “ওয়ালি” ব্যবহার করত যার মাধ্যমে আব্বাসীয়দের পক্ষের শাসক নির্দেশ করা হত। ৯৬৯ সালে ফাতেমীয় সেনাবাহিনী ফুসতাত দখল করে নিলে ইখশিদিদের পতন ঘটে।
স্বর্ণমুদ্রা সাধারণত ব্যবহার হত। তামার মুদ্রা বিরল ছিল। মিশর (ফুসতাত) ও ফিলিস্তিনে (আল রামলা) দিনার এবং ফিলিস্তিনে দিরহাম তৈরি করা হত। এছাড়া কখনো কখনো তাবারিয়া, দামেস্ক ও হিমসেও মুদ্রা তৈরি হত।
আনিসুল হক (রাজনীতিবিদ)
আনিসুল হক ( ২৭ শে সেপ্টেম্বর ১৯৫২ - ৩০ নভেম্বর ২০১৭) ছিলেন একজন বাংলাদেশী ব্যবসায়ী, রাজনীতিবিদ এবং টেলিভিশন উপস্থাপক। তিনি ২০১৫ সালে ঢাকা উত্তর সিটি কর্পোরেশনের মেয়র নির্বাচিত হন। তিনি বিজিএমই-এর সভাপতি ছিলেন, পরে এফবিসিসিআইর সভাপতি হন। পরবর্তীতে সার্ক চেম্বারের সভাপতির দায়িত্বেও ছিলেন।
আনিসুল হকের জন্ম চট্টগ্রাম বিভাগের নোয়াখালি জেলার কোম্পানীগঞ্জে ১৯৫২ সালে। তার শৈশবের বেশ কিছু সময় কাটে তার নানাবাড়ি ফেনী জেলার সোনাগাজীর আমিরাবাদ ইউনিয়নের সোনাপুর গ্রামে। তিনি রাজশাহী বিশ্ববিদ্যালয় থেকে স্নাতক(সম্মান) ডিগ্রী অর্জন করেন এবং চট্টগ্রাম বিশ্ববিদ্যালয় থেকে অর্থনীতি বিষয়ে পড়াশোনা সম্পন্ন করেন।
১৯৮০ থেকে ১৯৯০-এর দশকে দশকে টেলিভিশন উপস্থাপক হিসেবে তিনি পরিচিতি লাভ করেন। তার উপস্থাপনায় ‘আনন্দমেলা’ ও ‘অন্তরালে’ অনুষ্ঠান দুটি জনপ্রিয়তা পায়। ১৯৯১ সালের নির্বাচনের পূর্বে বিটিভিতে শেখ হাসিনা ও খালেদা জিয়ার মুখোমুখি একটি অনুষ্ঠান উপস্থাপনও করেছিলেন তিনি।
আনিসুল হক আশির দশকে বাংলাদেশের তৈরি পোশাক খাতের সঙ্গে জড়িয়ে পড়েন। ১৯৮৬ সালে তাঁর নিজস্ব ব্যবসা প্রতিষ্ঠান “মোহাম্মদী গ্রুপ” প্রতিষ্ঠা করেন। গ্রুপটির তৈরি পোশাক, বিদ্যুৎ, তথ্যপ্রযুক্তি, আবাসন, কৃষিভিত্তিক শিল্প কারখানা রয়েছে। ২০০৭ অনুসারে, বস্ত্র ও পোশাক খাতে গ্রুপটি প্রায় ৭০০০ জনের কর্মসংস্থান তৈরি করে। আনিসুল হক ২০০৫ থেকে ২০০৬ সাল এই সময়ে বিজিএমই-এর সভাপতির দায়িত্ব পালন করেন এবং ২০০৮ সালে ব্যবসায়ীদের শীর্ষ সংগঠন এফবিসিসিআইর সভাপতি নির্বাচিত হন। ২০১০ থেকে ২০১২ সাল পর্যন্ত তিনি সার্ক চেম্বার অব কমার্স অ্যান্ড ইন্ডাস্ট্রির সভাপতির দায়িত্ব করেন। এছাড়া তিনি বাংলাদেশে বেসরকারি খাতে বিদ্যুৎ উৎপাদনকারী প্রতিষ্ঠানগুলোর সংগঠন বিআইপিপিএরও সভাপতি ছিলেন।
২০১৫ সালে ঢাকা উত্তর সিটি কর্পোরেশন নির্বাচনে আনিসুল হক আওয়ামী লীগ থেকে মেয়র পদের জন্য মনোনয়ন লাভ করেন এবং বিজয়ী হন।
আনিসুল হকের স্ত্রী রুবানা হক। তিনি মোহাম্মদী গ্রুপের ব্যবস্থাপনা পরিচালক হিসেবে দ্বায়িত্ব পালন করছেন। তাদের তিনজন সন্তান রয়েছে, দুই মেয়ে ও এক ছেলে। মেয়ে তানিশা ফারিয়ামান এবং ওয়ামিক উমাইরা। ছেলে নাভিদুল হক বোস্টনের বেন্টলি বিশ্ববিদ্যালয় থেকে ব্যবস্থাপনায় উচ্চতর ডিগ্রি অর্জন করেন। বর্তমানে মোহাম্মদী গ্রুপের পরিচালক ও দেশ এনার্জি লি: এর ব্যবস্থাপনা পরিচালক হিসাবে কাজ করছেন। এছাড়া আনিসুল হকের ছোট ভাই আবু বেলাল মোহাম্মদ শফিউল হক সাবেক বাংলাদেশ সেনাবাহিনীর সেনাপ্রধান।
২০১৭ সালের ২৯ জুলাই ব্যক্তিগত সফরে সপরিবারে যুক্তরাজ্যে যান মেয়র আনিসুল হক। সেখানে অসুস্থ হয়ে পড়লে ১৩ আগস্ট তাকে হাসপাতালে ভর্তি করা হয়। তখন তাঁর মস্তিষ্কের রক্তনালীর প্রদাহ (সেরিব্রাল ভাস্কুলাইটিস) ধরা পড়ে। এরপর তাকে নিবিড় পরিচর্যা কেন্দ্রে রেখে চিকিৎসা দেয়া হয়। তাঁর অবস্থার উন্নতি ঘটলে ৩১ অক্টোবর তাকে আইসিইউ থেকে রিহ্যাবিলিটেশন সেন্টারে স্থানান্তর করা হয়। ২৮ নভেম্বর অবস্থার অবনতি হলে রিহ্যাবিলিটেশন সেন্টার থেকে আবার তাকে আইসিইউতে স্থানান্তর করা হয় ও লাইফ সাপোর্টে রাখা হয়। চিকিৎসাধীন অবস্থায় ৩০ নভেম্বর বাংলাদেশ সময় রাত ১০.২৩ মিনিটে লন্ডনের ওয়েলিংটন হাসপাতালে মৃত্যুবরণ করেন তিনি। ২ ডিসেম্বর ২০১৭ আর্মি স্টেডিয়ামে জানাজার পর তাকে বনানী কবরস্থানে ছোট ছেলে শারাফ ও মায়ের কবরের পাশে দাফন করা হয়।
আনিসুল হক (দ্ব্যর্থতা নিরসন)
আনিসুল হক একটি ব্যক্তি নাম।
আনিসুল হক উল্লেখ করতে পারে:
বিলাল (চলচ্চিত্র)
বিলাল () হল বারাজোউন এন্টারটেইনমেন্ট কর্তৃক নির্মিত আসন্ন মুক্তিপ্রাপ্তব্য থ্রিডি অ্যানিমেশন অ্যাকশন অ্যাডভেঞ্চারভিত্তিক চলচ্চিত্র। চলচ্চিত্রটিতে প্রথমবারের মত মুসলিম সাহাবী এবং মুয়াজ্জিন বিলাল ইবনে রাবাহর জীবনচিত্রের চলচ্চিত্রায়ন করা হয়েছে। এটি মধ্যপ্রাচ্যের নিজস্ব প্রযুক্তিতে ও অনুদানে নির্মিত প্রথম অ্যানিমেটেড ফিচার ফিল্ম।
চলচ্চিত্রটির মুক্তির দিনতারিখ এখনো নির্ধারিত না হলেও সংশ্লিষ্ট নির্মাতা প্রতিষ্ঠানের দেয়া তথ্য অনুযায়ী ২০১৫ সালের শেষ নাগাদ চলচ্চিত্রটি মুক্তি পেতে পারে।
বিলাল, ৭ বছরের এক ইথিয়পীয় চঞ্চল কিশোর যার দু চোখে ভরা পাখা মেলে উড়ে বেরানোর উচ্ছল স্বপ্ন। তাঁর সুমধুর কণ্ঠ যেন এক জাদু। একদিন তাঁর এই স্বপ্ন দুঃস্বপ্নে রূপ নেয় যখন একদল বর্বর গোষ্ঠী তাঁর ক্রীতদাস পিতামাতাকে হত্যা করে তাকে এবং তাঁর বোন গুফায়রাকে পিতৃমাতৃহীন করে চলে যায়। তারা এমন এক লালসা ও অবিচারের নগরে পতিত হয় যেখানে শহরের সবচেয়ে ক্ষমতাধর লোক উমাইয়ার খেয়ালখুশির সেবাদাস হিসেবে বেচে থাকতে বাধ্য হয়। এভাবে নির্মম অত্যাচার সহ্য করার চূড়ান্ত পর্যায়ে বিলাল নিজেই নিজের ভাগ্যকে গড়ে নেয়ার ঝুঁকি নেয়, এবং নিজ কণ্ঠে মুক্তির আওয়াজ তোলার সাহস খুঁজে পায়। সবকিছুকে বদলে দেয়ার জন্য বিলাল কঠিন এক শপথ নেয়।"
২০১৫ ইংল্যান্ড ক্রিকেট দলের আয়ারল্যান্ড সফর
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে, ২০১৫ তারিখে আয়ারল্যান্ড সফর করে। সেখানে দলটি আয়ারল্যান্ড ক্রিকেট দলের বিপক্ষে একটিমাত্র একদিনের আন্তর্জাতিকে প্রতিদ্বন্দ্বিতায় অবতীর্ণ হয়। ফেব্রুয়ারি, ২০১৫ সালে ইংল্যান্ড এবং ওয়েলস ক্রিকেট বোর্ড (ইসিবি) নিশ্চিত করে যে, ইংল্যান্ডের বর্তমান ওডিআই অধিনায়ক ইয়ন মর্গ্যান ইন্ডিয়ান প্রিমিয়ার লীগে অংশ নেয়ার সিদ্ধান্তের প্রেক্ষিতে এ সফরে তিনি অংশগ্রহণ করবেন না। ২৮ এপ্রিল জেমস টেলরকে প্রথমবারের মতো একদিনের আন্তর্জাতিকে অধিনায়ক মনোনীত করা হয়। প্রারম্ভিকভাবে ইংল্যান্ড দল ১১জন খেলোয়াড়ের নাম প্রকাশ করে। ওয়েস্ট ইন্ডিজে অনুষ্ঠিত ৩য় টেস্টের পর দলে আরও খেলোয়াড়ের অংশগ্রহণ ঘটতে পারে।
আয়ারল্যান্ডের ইনিংস চলাকালে ১৮ ওভারের সময় বৃষ্টির কারণে খেলা পরিত্যক্ত ঘোষণা করা হয়।
কাউন্টি চ্যাম্পিয়নশীপে মিডলসেক্সের প্রতিনিধিত্বকারী আইরিশ বোলার টিম মারতাগ ডারহামের বিপক্ষে খেলার সময় আহত হলে ৪ মে তাকে দলের বাইরে রাখা হয়।
আলায়া মেগদা এলমাদি
আলায়া মেগদা এলমাদি (, ; জন্ম ১৬ নভেম্বর ১৯৯১) একজন মিশরীয় ইন্টারনেট সক্রিয় কর্মী এবং নারী অধিকার অধিবক্তা। ২০১১ সালে, তিনি তার ব্লগস্পট পাতায় একটি নগ্ন ছবি প্রকাশ করার কারণে পরিচিত হয়ে ওঠেন, যা "সহিংসতা, বর্ণবাদ, যৌনতাবাদ, যৌন হয়রানি এবং ভণ্ডামিপূর্ণ সমাজের বিরুদ্ধে প্রতিবাদ" স্বরুপ হিসেবে ফেসবুকে বর্ণনা করেছেন। এরপর থেকে তিনি বিভিন্ন সময় মৃত্যুর হুমকির বিষয় হয়ে ওঠেন। কায়রোয় আমেরিকান বিশ্ববিদ্যালয়েের শিক্ষার্থী এলমাদি, একজন "অসাম্প্রদায়িক, উদার, নারীবাদী, নিরামিষ, ব্যক্তিতাবাদী মিশরীয়" হিসেবে নিজেকে বর্ণনা করেন এবং যিনি ১৬ বছর বয়স অতিক্রমের পর থেকেই একজন নাস্তিক হিসেবে চিহ্নিত হন। ২০১৩ সালে, অপহরণ, মৃত্যু এবং ধর্ষণের হুমকি পাবার পর তিনি সুইডেনে রাজনৈতিক আশ্রয় দাবী করেন।
এলমাদি, অক্টোবর ২৩, ২০১১ সালে তার নগ্ন ছবি প্রকাশ করেন, এবং তার টুইট অণুযায়ী জানা যায় "এক মাস পূর্বে বাবা-মায়ের বাড়িতে" আরেক সক্রীয় কর্মী কারিম আমের সাথে সাক্ষাতের সময়ে ছবিটি তোলা হয়।
এর পূর্বে ২০১১ সালে এলমাদি এবং আমের একটি মোবাইল ভিডিও ফুটেজ প্রকাশ করেন, যেখানে তারা একটি পাবলিক পার্ক পরিচালকের সাথে বিতর্কে জড়াতে দেখা যায়, যিনি প্রকাশ্য অণুরাগ প্রদর্শনের জন্য তাদের তাড়িয়ে দেন।
বিক্ষোভের আলোকচিত্র থিম অব্যাহত রাখতে, "ভণ্ড মনোভাব উপর সচেতনতা তৈরি করার একটি প্রয়াস হিসেবে" পরবর্তীকালে পুরুষদের নিজেদের পর্দা পরিহিত ছবি প্রকাশের আহ্বান জানিয়েছেন এলমাদি এবং 
এবং নারীদের অনলাইন তাদের পর্দাবহিীন মুখের ছবি প্রকাশের অণুরোধ করেছে।
আগস্ট, ২০১৪ সালে, তিনি ইসলামিক স্টেট অব ইরাক এন্ড দ্য লেভান্টের (আইএসআইএস) পতাকার উপর শুধুমাত্র জুতা পরিহিত অবস্থায় নিজেকে আরেকটি নগ্ন ছবি প্রকাশ করে। ইসলামী বিশ্বের মিডিয়ায় ছবিটি প্রকাশ করা হয়নি।
সরকারি সৈয়দ হাতেম আলী কলেজ
সরকারি সৈয়দ হাতেম আলী কলেজ বাংলাদেশের বরিশাল শহরে অবস্থিত একটি সরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে একে জাতীয়করণ করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) ডিগ্রি প্রদান করে থাকে। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।
১৯৬৬ সালে বরিশাল শহরের বিদ্যানুরাগী ব্যাক্তিবর্গ, জেলা প্রশাসনসহ সর্বস্তরের জনসাধারণের ঐকান্তিক প্রচেষ্টায় এবং দানবীর সৈয়দ হাতেম আলী সাহেবের আর্থিক সহযোগিতায় কলেজটি প্রতিষ্ঠিত হয়। ও হাতেম আলী সাহেবের নামে কলেজটির নামকরণ করা হয়। পরবর্তীতে ১৯৮৬ সালে কলেজটিকে জাতীয়করণ করা হয়৷
সরকারি সৈয়দ হাতেম আলী কলেজে উচ্চ মাধ্যমিক, স্নাতক (পাশ), স্নাতক (সম্মান) ও স্নাতকোত্তর শ্রেনী পাঠদান করা হয়। উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেনীতে ২২ টি বিষয়ে পাঠদান করা হয় এবং স্নাতক (সম্মান) শ্রেনীতে ১০ টি বিষয়ে শিক্ষাদান করা হয়।
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
হেরাচামতি নদী
সুনামগঞ্জ জেলার দিরাই উপজেলার চাতল নদী থেকে হেরাচামতি নদী উৎপন্ন হয়ে কিছুদূর প্রবাহিত হয়ে একই উপজেলার কামারখালী নদীতে পড়েছে। এই নদীতীরে গড়ে উঠেছে জগদল বাজার ও কলিয়ারকাপন বাজার। এ নদীতে জোয়ার-ভাটার প্রভাব নেই। নদীর দৈর্ঘ্য ১৫ কিমি, প্রস্থ ৪০ মিটার। অববাহিকার আয়তন ৩০ বর্গ কিমি এবং গভীরতা ৬.৫ মিটার। নদীটির প্রবাহ মৌসুমি প্রকৃতির। জানুয়ারি-ফেব্রুয়ারি এই দুই মাস প্রবাহহীন থাকে। জুলাই-আগস্টে পানি প্রবাহ বেড়ে যায়, তখন এর পরিমাণ দাঁড়ায় ৪৫০ ঘনমিটার/সেকেন্ড।
জন ব্রেসওয়েল
জন গ্যারি ব্রেসওয়েল (; জন্ম: ১৫ এপ্রিল, ১৯৫৮) অকল্যান্ডে জন্মগ্রহণকারী নিউজিল্যান্ডের প্রথিতযশা সাবেক আন্তর্জাতিক ক্রিকেটার। বর্তমানে তিনি কোচ হিসেবে দায়িত্ব পালন করছেন। জন ব্রেসওয়েল ১৯৭৯-৮০ থেকে ১৯৯০ সাল পর্যন্ত নিউজিল্যান্ড ক্রিকেট দলের পক্ষে টেস্ট ক্রিকেট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ ডানহাতি অফ ব্রেক বোলার হিসেবে ছিলেন। এছাড়াও ডানহাতে ব্যাটিংয়ে পারদর্শীতা দেখান তিনি। ঘরোয়া ক্রিকেটে অকল্যান্ড ও ওতাগো দলের প্রতিনিধিত্ব করেন। তাঁর ভাই ব্রেন্ডনও টেস্ট ক্রিকেটে নিউজিল্যান্ড দলের প্রতিনিধিত্ব করেন। এছাড়াও তাঁর অন্য দুই ভাই ডগলাস ও মার্ক প্রথম-শ্রেণীর ক্রিকেটে অংশ নিয়েছেন। টেস্ট দলের অন্যতম সদস্য ডগ ব্রেসওয়েল ও মাইকেল ব্রেসওয়েলের কাকা তিনি।
প্রথম-শ্রেণীর ক্রিকেটে অকল্যান্ড ও ওতাগো দলের প্রতিনিধিত্ব করেন। দলগুলোয় অবস্থানকালে ৪,৩৫৪ রান সংগ্রহ করেন। এছাড়াও চারটি প্রথম-শ্রেণীর শতরান রয়েছে তাঁর। এছাড়াও ৫২২টি প্রথম-শ্রেণীর উইকেট পান।
সমগ্র খেলোয়াড়ী জীবনে নীচের সারিতে ব্যাটিংয়ে নেমে টেস্টে ১,০০১ ও একদিনের আন্তর্জাতিকে ৫১২ রান সংগ্রহ করেছেন তিনি। পাশাপাশি টেস্টে ১০২ ও একদিনের আন্তর্জাতিকে ৩৩ উইকেট লাভ করেন। কিন্তু একদিনের আন্তর্জাতিকের খেলোয়াড়ী জীবনে কোন অর্ধ-শতক কিংবা তিন-উইকেট লাভ করা থেকে বঞ্চিত হয়েছেন। ৭ আগস্ট, ১৯৮৬ তারিখে ইংল্যান্ডের বিপক্ষে সর্বোচ্চ ১১০ রানের একমাত্র সেঞ্চুরি করেন।
২০০৩-এর শরৎকাল থেকে নিউজিল্যান্ড ক্রিকেট দলের কোচ হিসেবে দায়িত্ব পালন করছেন। ২০০৬-০৭ মৌসুমে দল নির্বাচনে তাঁর ভূমিকা ব্যর্থতায় পর্যবসিত হয়। সফরকারী শ্রীলঙ্কার বিপক্ষে ২-২ ব্যবধানে সিরিজে সমতা আসলেও নিউজিল্যান্ডের শীর্ষসারির ব্যাটসম্যানদের কাছ থেকে আশানুরূপ সাফল্য আসেনি। তন্মধ্যে ঐ সিরিজেই একদিনের আন্তর্জাতিকে মাত্র ৭৩ রানে অল-আউট হয় নিউজিল্যান্ড। তারপরও ঘূর্ণায়মান নীতির আওতায় তিনি একদিনের আন্তর্জাতিকে দল নির্বাচন প্রক্রিয়ায় অংশ নেন। এরফলে স্থানীয় প্রচারমাধ্যমে বেশ সমালোচনার সৃষ্টি হয় ও খেলোয়াড়গণ আন্তর্জাতিক পর্যায়ের জন্য মানসম্পন্ন নয়।
২৯ এপ্রিল, ২০১৫ তারিখে ক্রিকেট আয়ারল্যান্ড কর্তৃপক্ষ কর্তৃক তাঁকে আয়ারল্যান্ড ক্রিকেট দলের প্রধান কোচরূপে ঘোষণা করা হয়। তিনি ওয়েস্ট ইন্ডিয়ান ফিল সিমন্সের স্থলাভিষিক্ত হন।
অস্ট্রেলীয় ফাস্ট-বোলার শন টেইটকে চাকাররূপে আখ্যায়িত করে বেশ বিতর্কিত ব্যক্তিত্বে পরিণত হন তিনি। এরফলে ক্রিকেট ভক্তদের কাছ থেকে সমালোচিত হন। এছাড়াও হোবার্টে পারিবারিক কারণে একদিনের খেলায় অ্যাডাম গিলক্রিস্টকে শূন্য রানে আউটের ব্যাপারে তাঁর হস্তক্ষেপ ছিল বলে উল্লেখ করা হয়। কিন্তু অল্পসময় পরই ব্রেসওয়েল তাঁর এ মন্তব্য প্রত্যাহার করেন ও আনুষ্ঠানিকভাবে দুঃখপ্রকাশ করেন।
তাওয়াক্কোল কারমান
তাওয়াক্কোল আব্দেল-সালাম কারমান (জন্ম ৭ ফেব্রুয়ারি ১৯৭৯) একজন ইয়েমেনের সাংবাদিক, রাজনীতিক এবং ইয়েমেনের আল-ইসলাহ রাজনৈতিক দলের একজন প্রবীণ সদস্য। এছাড়া কারমান একজন মানবাধিকার কর্মী হিসেবেও দীর্ঘদিন ধরে কাজ করছেন। তিনি “উইমেন জার্নালিস্ট উইথআউট চেইন্স” নামক নারী সাংবাদিকদের একটি দলকে নেতৃত্ব দেন। ২০০৫ সালে তিনি এটি প্রতিষ্ঠা করেন। কারমান আন্তর্জাতিকাভাবে পরিচিত হয়ে উঠেন ২০১১ সালের ইয়েমেন বিফ্রোহের সময়। তাকে “লৌহ মানবী” ও “বিদ্রোহের মাতা” বলে অভিহিত করে ইয়েমেনের জনগণ। তিনি ২০১১ সালে নোবেল শান্তি পুরস্কার অর্জন করেন। তিনিই প্রথম ইয়েমেনীয় ও প্রথম আরবীয় নারী হিসেবে এই পুরস্কার অর্জন করেন। এছাড়া তিনি দ্বিতীয় মুসলিম নারী এবং দ্বিতীয় সর্বকনিষ্ঠ ব্যক্তি হিসেবে নোবেল শান্তি পদক লাভ করেন।
২০০৫ সালে সাংবাদিক হিসেবে কারমান ইয়েমেনে পরিচিত হয়ে উঠেন। এছাড়া তিনি একটি মোবাইল ফোন সংবাদ সেবার প্রবক্তা ছিলেন, ২০০৭ সালে এই সেবাটির লাইসেন্স বাতিল করা হয়। এরপর তিনি গণমাধ্যমের স্বাধীনতার পক্ষে আন্দোলন শুরু করেন। ২০০৭ সালের মে মাসে কারমান সাপ্তাহিকভাবে প্রতিবাদ সভার আয়োজন করেন। একসময় এই প্রতিবাদের মাধ্যমে গণমাধ্যমের সংস্কারের দাবি ওঠে। এছাড়া কারমান আরব বিদ্রোহের স্বপক্ষেও বিদ্রোহ করেন। তিনি ইয়েমেনীয় রাষ্ট্রপতি আলি আবদুল্লাহ সালেহ-এর বিপক্ষে প্রবল প্রতিবাদী হয়ে উঠেন।
কারমান ১৯৭৯ সালের ৭ ফেব্রুয়ারি ইয়েমেনের মেখলাফ নামক জায়গায় জন্মগ্রহণ করেন। স্থানটি তাইজ শহরের নিকটেই, তাইজ ইয়েমেনের তৃতীয় বৃহত্তম শহর এবং এখানে অনেক প্রখ্যাত শিক্ষা প্রতিষ্ঠান রয়েছে। কারমান তাইজ শহরেই শিক্ষাগ্রহণ করেন। তাঁর পিতার নাম আব্দেল সালাম কারমান, তিনি একজন আইনজীবী এবং রাজনীতিক। আব্দেল সালাম একসময় আইন বিষয়ক মন্ত্রী ছিলেন। তাওয়াক্কোল কারমানের এক ভাই রয়েছেন, তাঁর নাম তারিক কারমান। তারিক কারমান ইয়েমেনের প্রখ্যাত কবি। তাওয়াক্কোল কারমানের বোনের নাম সাফা কারমান, যিনি আল-জাজিরাতে সাংবাদিক হিসেবে কাজ করছেন। কারমানের স্বামীর নাম মোহাম্মেদ আল-নাহমী। তাদের তিন সন্তান রয়েছে।
কারমান ব্যবসা শিক্ষায় স্তাতক এবং রাষ্ট্রবিজ্ঞানে স্নাতকোত্তর ডিগ্রী লাভ করেছেন। ২০১২ সালে তিনি কানাডার ইউনিভার্সিটি অফ আলবার্টা থেকে আন্তর্জাতিক আইন বিষয়ে সম্মানসূচক ডক্টরেট ডিগ্রী লাভ করেন।
২০১০ সালে একটি প্রতিবাদ সভায় একজন মহিলা কারমানকে ছুরিকাঘাত করার চেষ্টা করেন, তবে কারমানের সমর্থকরা সেটা প্রতিহত করতে সমর্থ হন। তারিক কারমানের উদ্ধৃতি থেকে জানা যায়, একজন প্রবীণ ইয়েমেনীয় আমলা তাঁর বোন তাওয়াক্কোল কারমানকে ২০১১ সালের জানুয়ারিতে হত্যার হুমকি দিয়েছিল এবং তাকে প্রতিবাদ সভায় অংশগ্রহণ করা থেকে নিষিদ্ধ থাকতে বলে। দ্য নিউ ইয়র্কার পত্রিকার একটি প্রতিবেদন অনুসারে সেই হামলাকারী হল ইয়েমেনের সাবেক রাষ্ট্রপতি সালেহ।
কারমনা বলেন তাঁর পরিবারের পূর্ব পুরুষরা তুরস্কের আনাতোলিয়ার কারামান নামক অঞ্চলে থাকতেন। তুরস্ক সরকার কারমনাকে তুরস্কের নাগরিকত্ব প্রদান করে, কারমান ২০১২ সালের অক্টোবরে আনুষ্ঠানিকভাবে এই নাগরিকত্ব গ্রহণ করেন।
ভ্যানিটি ফেয়ার (ম্যাগাজিন)
ভ্যানিটি ফেয়ার কোনডে নাস্ট দ্বারা প্রকাশিত জনপ্রিয় সংস্কৃতি, ফ্যাশন, এবং বিষয় নির্ভর ম্যাগাজিন। ভ্যানিটি ফেয়ারে বর্তমান সংস্করণ ১৯৮৩ সাল থেকে প্রকাশিত হয়ে আসছে। ম্যাগাজিনটির বর্তমান সম্পাদক গ্রেডর কার্টার। 
ভ্যানিটি ফেয়ারের বর্তমানে চারটি আন্তর্জাতিক সংস্করণ ব্রিটেন, স্পেন, ফ্রান্স, এবং ইতালি থেকে প্রকাশিত হয়। ভ্যানিটি ফেয়ারের প্রথম ব্রিটিশ সংস্করণ ১৯৯১ সালে এবং ইতালীয় সংস্করণ ২০০৩ সালে প্রকাশিত হয়। 
ভ্যানিটি ফেয়ারের জার্মান সংস্করণ ৫০ মিলিয়ন ইউরো দিয়ে চালু করা হয় ২০০৭ সালে, যা যুক্তরাষ্ট্রের বাইরে কোনডে নাস্টের সবচেয়ে বড় বিনিয়োগ ছিল। ম্যাগাজিনের চাহিদা না থাকায় তা ২০০৯ সালে বন্ধ করে দেয়া হয়।
শ্যানন গ্যাব্রিয়েল
শ্যানন টেরি গ্যাব্রিয়েল (জন্ম: ২৮ এপ্রিল, ১৯৮৮) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে শ্যানন গ্যাব্রিয়েল মূলতঃ ডানহাতি ফাস্ট বোলার হিসেবে ভূমিকা রাখছেন। পাশাপাশি ডানহাতে ব্যাটিং করে থাকেন। ঘরোয়া ক্রিকেটে ত্রিনিদাদ ও টোবাগো ক্রিকেট দলের প্রতিনিধিত্ব করছেন।
২৯ জানুয়ারি, ২০১০ সালে ত্রিনিদাদ ও টোবাগো ক্রিকেট দলের পক্ষে অভিষেক ঘটে তার। ২০০৯-১০ মৌসুমের আঞ্চলিক চারদিনের প্রতিযোগিতায় লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে রিচার্ড কেলি’র সাথে বোলিং উদ্বোধন করেন। মালি রিচার্ডসকে আউট করে তিনি তার প্রথম উইকেট তুলে নেন। খেলায় তিনি ৪৬ রানে ২ উইকেট নিয়ে দলকে ৪৫ রানের জয়ে ভূমিকা রাখেন। এরপর থেকেই দলের বোলিং আক্রমণে প্রধান দায়িত্ব পালন করছেন।
মে, ২০১২ সালে ইংল্যান্ড সফরে রবি রামপাল নাকে আঘাত পাওয়ায় লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। খেলায় ৮৬ রানের বিনিময়ে তিনি চার উইকেট পান। কিন্তু ঘাড়ে ব্যথা পাওয়ায় তিনি মাত্র পাঁচ ওভার বোলিং করেন ও ইংল্যান্ড সফলভাবে ১৯১ রানের জয়ের লক্ষ্যমাত্রায় পৌঁছে যায়। এরফলে সফর থেকে দেশে ফিরে আসতে বাধ্য হন ও তার স্থলাভিষিক্ত হন টিনো বেস্ট।
আফার ভাষা
আফার ভাষা () (আদাল, ’আফার আফ, আফার্ফ, কাফার নামেও পরিচিত) কুশিতিক শাখা পরিবারের অন্তর্গত হল একটি আফ্রো-এশীয় ভাষা। এটি জিবুতি, ইরিত্রিয়া এবং ইথিওপিয়া অঞ্চলের আফার জাতি কর্তৃক ব্যবহৃত হয়ে থাকে।
আফার ভাষার ব্যঞ্জনবর্ণ প্রমিত শব্দপ্রকরণ অনযায়ী নিচে তালিকাভুক্ত করা হল: (বন্ধনীতে আইপিএ স্বরলিপি সহ)
A, B, T, S, E, C, K, X, I, D, Q, R, F, G, O, L, M, N, U, W, H, Y
a, ba, ta, sa, e, ca, ka, xa, i, da, qa, ra, fa, ga, o, la, ma, na, u, wa, ha, ya
রুদ্র
রুদ্র (; সংস্কৃত: ) হলেন একজন ঋগ্বৈদিক দেবতা, যিনি বায়ু বা ঝঞ্ঝার দেবতার সাথে সংযুক্ত, এবং শিকারের দেবতা।'রুদ্র' নামটিকে অনুবাদ করলে দাঁড়ায় 'গর্জনকারী'। ঋগ্বেদ এ, রুদ্রকে "অমিত ক্ষমতাশালী" হিসাবে অর্চনা করা হয়েছে। যজুর্বেদের "শ্রী রুদ্রম্" মন্ত্রটি রুদ্রের উদ্দেশ্যে উৎসর্গ করা হয়েছে এবং শৈবধর্মেও এর প্রাধান্য রয়েছে।
হিন্দু দেবতা শিব এর সাথে রুদ্রের বেশ সাদৃশ্য পাওয়া যায়। "শিব" নামটি রুদ্রের একটি উপনাম থেকে এসেছে, বিশেষণ "শিব" ("শুভ") রুদ্রের বিপরীত গুণ প্রকাশ করে।
মালাক্কা নাটা
মালাক্কা নাটা বা নাটা (বৈজ্ঞানিক নাম:Caesalpinia bonduc), () হচ্ছে Caesalpiniaceae পরিবারের একটি সপুষ্পক উদ্ভিদ প্রজাতি এবং এদের বিস্তৃতি নিরক্ষীয় পার্শ্ববর্তী এলাকায়।
শীম গোত্র ভুক্ত গুল্ম জাতীয় উদ্ভিদ এটি। এদের দৈর্ঘ্য ৬ মিঃ (২০ ফুট) পর্যন্ত। বীজের দৈর্ঘ্য প্রায় ২ সেমিঃ (০.৭৯ ইঞ্চি)।
নাটার ব্যবহার হয় খেলার উপকরণ (যেমনঃ Oware), কখনো অলংকার, আবার কখনোবা ভেষজ চা হিসাবে। আগাছা হিসাবে বিবেচনা করলেও এর রয়েছে অসংখ্য ভেষজ গুণ। শক্ত বীজাবরণ ত্বকের প্রদাহ আর ব্যথা নাশক হিসাবে ব্যবহৃত হয়। গবেষকরা বলেন এর শরীরে রয়েছে ম্যালেরিয়া প্রতিরোধী; অণুজীব, ছত্রাক প্রতিরোধী; টিউমর প্রতিরোধী; লার্ভা ধ্বংসকারী; যকৃৎ রক্ষাকারী; উদ্বেগ প্রশমনকারী; স্নায়ুবিক ব্যথা প্রশমনকারী; ডায়রিয়া প্রতিরোধী; ডায়াবেটিস প্রতিরোধী; কৃমিনাশক; ত্বকের প্রদাহ ও ব্যথা প্রশমনকারী; মাংসপেশীর সংকোচন প্রশমনকারী; ক্যান্সার প্রতিরোধী; বিশেষ চর্মরোগ প্রতিরোধী; খিঁচুনি প্রতিরোধী; এ্যস্ট্রোজেন হরমনের ক্রিয়া প্রশমনকারী এবং ফাইলেরিয়া প্রতিরোধী গুণসম্পন্ন নানান রাসায়নিক যৌগ।
বাংলাদেশের শিল্পী রুনা লায়লা এই নাটাকে নিয়ে গেয়েছেন, 'আমার মন পাখিটা যায়রে উড়ে যায়, ধানশালিকের গাঁয়, যায়রে উড়ে যায়, নাটা বনের চোরা কাটা ডেকেছে আমায়'।
ব্রিক্‌স
ব্রিক্‌স হলো পাঁচটি গুরুত্বপূর্ণ রাষ্ট্রের: ব্রাজিল, রাশিয়া, ভারত, চীন এবং দক্ষিণ আফ্রিকা, আদ্যক্ষরের সমন্বয়ে নামকরণকৃত উদীয়মান জাতীয় অর্থনীতির একটি সঙ্ঘ। মূলত ২০১০ সালে দক্ষিণ আফ্রিকা অর্ন্তভূক্ত হবার পূর্বে এই সঙ্ঘটি "ব্রিক" নামে পরিচিত ছিল। ব্রিক্‌সে অন্তর্ভুক্ত সকল রাষ্ট্র উন্নয়নশীল অথবা সদ্য শিল্পোন্নত, কিন্তু তাদের বিশেষ বৈশিষ্ট্য হচ্ছে উচ্চ অর্থনৈতিক প্রবৃদ্ধি এবং আঞ্চলিক ও আন্তর্জাতিক ঘটনাবলীর উপর উল্লেখযোগ্য প্রভাব। পাঁচটি রাষ্ট্রই জি-২০-এর সদস্য। ২০১০ সাল থেকে, ব্রিক্‌স রাষ্ট্রসমূহ প্রতিবছর আনুষ্ঠানিক সম্মেলনে মিলিত হয়। বর্তমানে রাশিয়া ব্রিক্‌সের প্রধান হিসেবে কাজ করছে। ২০১৬ সালের অক্টোবর মাসে ব্রিকসের অষ্টম সম্মেলন অনুষ্ঠিত হয়।
২০১৪ সালের হিসেবে, ব্রিক্‌সের পাঁচ সদস্য রাষ্ট্র প্রায় ৩ বিলিয়ন মানুষের প্রতিনিধিত্ব করে, যা বিশ্বের মোট জনসংখ্যার প্রায় ৪০ শতাংশ। পাঁচটি রাষ্ট্রের সম্মিলিত নামিক জিডিপি ইউএস$১৬.০৩৯ ট্রিলিয়ন, যা মোট বিশ্ব পণ্যের প্রায় ২০ শতাংশের সমতূল্য এবং মার্কিন মিলিত বৈদেশিক মুদ্রার রিজার্ভের আনুমানিক ইউএস$৪ ট্রিলিয়ন। ব্রিক্‌স বিভিন্ন মন্তব্যকারী কর্তৃক প্রশংসিত এবং সমালোচিত হয়েছে।
২০১২ সালে, চীনের বর্তমান রাষ্ট্রপতি হু জিনতাও, ব্রিক্‌স রাষ্ট্রসমূহকে উন্নয়নশীল দেশের প্রবর্তক এবং বিশ্ব শান্তির জন্য একটি শক্তি হিসেবে বর্ণনা করেন। কিছু বিশ্লেষক গুরুত্বপূর্ণ অর্থনৈতিক অস্থায়িত্ব, জাতিসংঘ নিরাপত্তা পরিষদের সংস্কারের মাধ্যমে সদস্যদের মধ্যে মতবিরোধ, এবং ভারত ও স্থানিক বিষয়ে চীনের বিরোধ প্রসঙ্গে সঙ্ঘটির সম্ভাব্য ভাঙ্গন এবং দুর্বলতার দিকসমূহ তুলে ধরেছেন।
অমৃত লাল দে মহাবিদ্যালয়
অমৃত লাল দে মহাবিদ্যালয় অথবা অমৃত লাল দে কলেজ বাংলাদেশের বরিশাল শহরে অবস্থিত একটি বেসরকারি শিক্ষাপ্রতিষ্ঠান। বিশিষ্ট শিক্ষানুরাগী ও দানবীর অমৃত লাল দে ১৯৯২ সালে কলেজটি প্রতিষ্ঠিত করেন। এখানে উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয়। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।
১৯৯২ সালের ২২ এপ্রিল দানবীর অমৃত লাল দে' তার নিজ নামে 'কর্মই ধর্ম' শ্লোগান নিয়ে বরিশাল নগরীর হাসপাতাল রোডে এক একর জমির উপর এ কলেজটি প্রতিষ্ঠা করেন। তত্কালীন শিক্ষা প্রতিমন্ত্রী অধ্যক্ষ ইউনুস খান কলেজেটির ভিত্তিপ্রস্তর স্থাপন করেন। ঐ বছরই ২৫ অক্টোবর আনুষ্ঠানিকভাবে কলেজের পাঠদান শুরু হয়।
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়। *বিতর্ক সংঘ
ব্রিটানি ক্যামেরুন
ব্রিটানি ক্যামেরন (জন্ম: ৩ ডিসেম্বর, ১৯৮৬) একজন আমেরিকান পেশাদার ফুটবল খেলোয়াড় (গোলরক্ষক) যিনি বর্তমানে জাতীয় মহিলা ফুটবল লীগে স্কাই ব্লু এফসি ক্লাবের হয়ে খেলছেন।
কোকো গডসন
কোর্টনি ক্যাথরিন গডসন (জন্ম: ১৯ জুন, ১৯৯০) একজন আমেরিকান পেশাদার ফুটবল খেলোয়াড় (ডিফেন্ডার) যিনি বর্তমানে জাতীয় মহিলা ফুটবল লীগে স্কাই ব্লু এফসি ক্লাবের হয়ে খেলছেন।
বরিশাল সরকারি মহিলা কলেজ
বরিশাল সরকারি মহিলা কলেজ বাংলাদেশের বরিশাল শহরে অবস্থিত একটি শিক্ষাপ্রতিষ্ঠান। কলেজটি ১৯৫৭ সালে প্রতিষ্ঠিত হয় ও ১৯৭৮ সালে এর জাতীয়করণ হয়। কলেজটিতে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।
বরিশাল সরকারি মহিলা কলেজে উচ্চ মাধ্যমিক ও স্নাতক (পাশ) শ্রেনী পাঠদান করা হয়। উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে।
বাঁকুড়া ১ সমষ্টি উন্নয়ন ব্লক
বাঁকুড়া ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ।এই ব্লকটি বাঁকুড়া থানার অন্তর্গত। এই ব্লকের সদর বাঁকুড়া।
বাঁকুড়া ১ ব্লকটি অক্ষ-দ্রাঘিমাংশে অবস্থিত। এই ব্লকের আয়তন ১৬৭.64 বর্গ কিলোমিটার।
বাঁকুড়া ১ ব্লক / পঞ্চায়েত সমিতির অধীনস্থ গ্রাম পঞ্চায়েতগুলি হল: আঁচুড়ি, আঁধারথোল, জগদল্লা-১, জগদল্লা-২, কালপাথর ও কেঞ্জাকুড়া।
২০০১ সালের জনগণনা অনুসারে, বাঁকুড়া ১ ব্লকের জনসংখ্যা ৯৫,৮২৪। এর মধ্যে ৪৮,৯৮৮ জন পুরুষ ও ৪৬,৮৩৬ জন মহিলা। ১৯৯৯-২০০১ দশকে বাঁকুড়া ১ ব্লকের দশকীয় বৃদ্ধির হার ১৩.৭৯%। উক্ত দশকে পশ্চিমবঙ্গের দশকীয় বৃদ্ধির হার ১৭.84%।
স্টুয়ার্ট ক্লার্ক
স্টুয়ার্ট রুপার্ট ক্লার্ক (; জন্ম: ২৮ সেপ্টেম্বর, ১৯৭৫) নিউ সাউথ ওয়েলসের সাদারল্যান্ডে জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ডানহাতি ফাস্ট-মিডিয়াম বোলার হিসেবে তিনি নীচের সারির ব্যাটসম্যান ছিলেন। সরফরাজ নওয়াজের বোলিংয়ের সাথে তার বোলিংয়ের মিল থাকায় "সরফরাজ" ডাকনামের অধিকারী স্টুয়ার্ট ক্লার্ক ঘরোয়া ক্রিকেটে নিউ সাউথ ওয়েলস দলে প্রতিনিধিত্ব করেন।
অ্যাংলো-ইন্ডিয়ান পিতা-মাতার সন্তান ক্লার্কের বাবা ব্রুস ক্লার্ক চেন্নাই থেকে এবং মা মেরি (বিবাহ-পূর্ব বুসি) ব্যাঙ্গালোরের কর্ণাটকের অধিবাসী ছিলেন। তন্মধ্যে মেরি’র পরিবার খ্যাতনামা ক্রীড়া পরিবার হিসেবে পরিচিত। ২০০৯ সালে ফাইন্যান্স বিষয়ে বাণিজ্যে স্নাতকোত্তর ডিগ্রী লাভ করেন। এরপর সিডনি বিশ্ববিদ্যালয় থেকে আইনে স্নাতকধারী হন। ক্রিকেটকে অগ্রাধিকার দেয়ার পূর্বে গৃহনির্মাণ প্রতিষ্ঠানের প্রতিনিধি হিসেবে কাজ করেন। মিচেল নাম্নী এক তরুণীর সাথে বিবাহ-বন্ধনে আবদ্ধ হন তিনি। তাদের লাচলান ও সোফি নামে দুই সন্তান রয়েছে। এছাড়াও তিনি ফুটবল পছন্দ করেন ও লিভারপুলের সমর্থক।
সিডনি বিশ্ববিদ্যালয়ের পক্ষে প্রথম-স্তরের ক্রিকেটের মাধ্যমে ক্রিকেট খেলতে শুরু করেন। ৪ ফেব্রুয়ারি, ১৯৯৮ তারিখে নিউ সাউথ ওয়েলস ব্লুজের পক্ষে প্রথম-শ্রেণীর ক্রিকেটে তাসমানিয়ার বিপক্ষে সিডনি ক্রিকেট গ্রাউন্ডে অভিষেক ঘটে তার। কিন্তু অভিষেক মৌসুমটি তার সুখকর ছিল না। ৭৬.৭৫ গড়ে তিনি মাত্র ৪টি উইকেট পেয়েছিলেন। পরের ১৯৯৮-৯৯ মৌসুমে তাকে আরো বেগ পোহাতে হয়। ২২০.৫০ গড়ে পেয়েছেন মাত্র ২ উইকেট। ফলে প্রথম ৭টি প্রথম-শ্রেণীর খেলায় তার গড় ছিল ১২৪.৬৬। ফলে পরের দুই বছর প্রথম-শ্রেণীর ক্রিকেট খেলা থেকে নিজেকে বিরত রাখেন। ২০০০-০১ মৌসুমে দলে ফিরে আসেন ও ৩ খেলায় ২৫.৭৫ গড়ে ৮ উইকেট নেন। ২০০১-০২ মৌসুমে ৯ খেলায় ৪৫ উইকেট পান। ঐ মৌসুমে তিনি ৪বার ৫-উইকেট পান ও শীর্ষ উইকেট সংগ্রহকারীর তালিকায় মাইকেল কাসপ্রোভিচের পর দ্বিতীয় স্থান অধিকার করেন। এরফলে জাতীয় পর্যায়ে চুক্তিবদ্ধ হন।
২০০৩-০৪ মৌসুমটি আঘাতপ্রাপ্তিতে কাটে। ২০০৫ সালে ইংল্যান্ডের কাউন্টি ক্রিকেটে মিডলসেক্সের সাথে খেলেন। পরবর্তীতে ২০০৭ সালে হ্যাম্পশায়ারের প্রতিনিধিত্ব করেন।
২০০৫ সালের অ্যাশেজ সিরিজের ৪র্থ ও ৫ম টেস্টে যথাক্রমে গ্লেন ম্যাকগ্রা ও ব্রেট লি আহত হলে দলে তার অন্তর্ভুক্তি ঘটে। এ প্রসঙ্গে অস্ট্রেলীয় দল নির্বাচকমণ্ডলীর সভাপতি ট্রেভর হনস বলেন যে, ‘স্টুয়ার্টের বোলিং অনেকটাই ম্যাকগ্রা’র মতো। ইতোমধ্যেই তিনি ইংল্যান্ডে রয়েছেন ও ভাল ক্রীড়াশৈলী প্রদর্শন করেছেন। তাই আমরা আঘাতপ্রাপ্ত খেলোয়াড়দের সহায়তাকল্পে তাকে নির্বাচিত করেছি।’ ২০০৬-০৭ মৌসুমে অস্ট্রেলিয়া ক্রিকেট দলের সাথে স্থায়ীভাবে চুক্তিবদ্ধ হন।
অক্টোবর, ২০০৫ সালে আইসিসি বিশ্ব একাদশের বিপক্ষে অনুষ্ঠিত আইসিসি সুপার সিরিজে শন টেইটকে সহায়তার লক্ষ্যে খেলার জন্য দলে পুণরায় ডাক পান ও একদিনের আন্তর্জাতিকে অভিষিক্ত হন। কিন্তু ৫ অক্টোবর প্রথম খেলায় তিনি খেলতে পারেননি। পরবর্তীতে অবশ্য তিনি খেলেছেন। ২০০৫-০৬ মৌসুমের চ্যাপেল-হ্যাডলি সিরিজে নিউজিল্যান্ডের বিপক্ষে খেলেন। ২৩ ফেব্রুয়ারি, ২০০৭ তারিখে আঘাতপ্রাপ্ত ব্রেট লি’র পরিবর্তে ক্রিকেট বিশ্বকাপে স্থলাভিষিক্ত করা হয়।
সংশপ্তক (ধারাবাহিক নাটক)
সংশপ্তক বাংলাদেশ টেলিভিশনে সম্প্রচারিত একটি ধারাবাহিক নাটক। এটা শহীদুল্লাহ কায়সারের উপন্যাস সংশপ্তকের উপর ভিত্তি করে নির্মাণ করা হয়। ১৯৭১ সালে ধারাবাহিক নাটক হিসেবে এটির নির্মাণ শুরু হয়েছিল, কিন্তু চার পর্ব প্রচারের পর সেই বছর মার্চে মুক্তিযুদ্ধ শুরু হয়ে যাওয়ায় এর নির্মাণ ও সম্প্রচার বন্ধ হয়ে যায়। দীর্ঘ বিরতির পর ১৯৮৮ সালের এটির কাজ আবার শুরু হয়। কিন্তু একই বছর বাংলাদেশে ভয়াবহ বন্যা হওয়ার কারনে এর কাজ আবার বন্ধ হয়ে যায়। বন্যা শেষ হওয়ার পর নাটক তৈরির কাজ আবার শুরু হয়। উপন্যাস থেকে এটি নাট্যরূপ দেন ইমদাদুল হক মিলন। প্রথম কয়েক পর্বের পরিচালক ছিলেন যৌথভাবে আবদুল্লাহ আল মামুন এবং আল মনসুর। শেষের দিকের পর্বগুলো নির্মাণ করেন মোহাম্মদ আবু তাহের। আবহ সংগীত পরিচালনা করেন আনিসুর রহমান তনু।
সংশপ্তক (দ্ব্যর্থতা নিরসন)
"সংশপ্তক" নিচের বিষয়গুলিকে নির্দেশ করতে পারে:
যৌনকেশ আসক্তি
যৌনকেশ আসক্তি () পিউবফিলিয়া () হলো এমন মানসিক অবস্থা যেখানে যৌন আকর্ষনে কেশ এ যৌনতাসংশ্লিষ্ট আসক্তি আরোপ করা হয়। এক্ষেত্রে আসক্ত ব্যক্তি নিজের শরীরের এমনকি অন্য কোন ব্যক্তির শরীরের বিভিন্ন স্থান এর যৌনকেশ এর প্রতি আকর্ষনবোধ করে। এক্ষেত্রে সাধারণত যৌনকেশ দেখে অথবা ছুঁয়ে যৌনউত্তেজনা হয়। এই ধরণের আসক্তিতে আক্রান্ত ব্যক্তি ঘন অথবা পাতলা যৌনকেশ দেখে যৌনআনন্দ লাভ করে থাকে অথবা ভিন্ন ভিন্ন রঙ এর যেমন লাল, কালো অথবা বাদামী ইত্যাদি যৌনকেশ এর প্রতি আসক্ত থাকে। যদিও এটাকে একটি যৌনআসক্তি হিসাবে বিবেচনা করা হয়, কিছু ব্যক্তি এটাকে সৌন্দর্য হিসাবে এবং প্রাপ্তবয়স্ক পুরুষ ও নারীর বৈশিষ্ট্য হিসাবে বিবেচনা করে থাকে।
দীনেশচন্দ্র সরকার
দীনেশচন্দ্র সরকার (১৯০৭-১৯৮৫) ছিলেন একজন ভারতীয় ইতিহাসবেত্তা, প্রাচীন লিপি বিশারদ, মুদ্রা-বিশারদ ও লোকাঁচারবিদ যদি বাংলাদেশ ও ভারতে শিলালিপি নথিভুক্তিকরনের জন্য বিশেষভাবে পরিচিত। তিনি মূলত রাজবংশীয় ও রাজনৈতিক ইতিহাস বিষয়ক লিপি সংক্রান্ত উপাদানসমূহের পূর্ণগঠনের কাজ করলেও সামাজিক ও অর্থনৈতিক দিকটিও তার গবেষণাকর্মে ফুটিয়ে তুলেছিলেন। তিনি ভারতীয় সামন্ততন্ত্র ধারণার বিপক্ষে ছিলেন এবং এনিয়ে যুক্তিও উপস্থাপন করেছিলেন। তিনি মূলত ইংরেজিতে তার অধিকাংশ রচানা বা গবেষণাপত্র সমূহ প্রকাশ করলেও বাংলাতে তিনি সমান পারদর্শী ছিলেন। ১৯৭২ সালে এশিয়াটিক সোসাইটি, কলকাতা তাকে স্যার উইলিয়াম জোন্স মেমোরিয়াল প্লেক পদকে ভূষিত করে।
দীনেশচন্দ্র সরকার এক আয়ুর্বেদিক চিকিৎসক পরিবারে ১৯০৭ সালের ৮ই জুন বর্তমান বাংলাদেশের ফরিদপুরের (তৎকালীন ব্রিটিশ ভারত) নিকটবর্তী কৃষ্ণনগর গ্রামে জন্মগ্রহণ করেন। সংস্কৃত বিষয়ে ১৯২৯ সালে তিনি সম্মানসহ স্নাতক ডিগ্রি লাভ করেন এবং ১৯৩১ সালে লিপি ও মুদ্রাতত্ত্বে বিশেষ দক্ষতাসহ প্রাচীন ভারতীয় ইতিহাস ও সংস্কৃতি বিষয়ে স্নাতকোত্তর পরীক্ষায় প্রথম শ্রেণিতে উত্তীর্ণ হন। ড. ভান্ডরকরের তত্ত্বাবধানে প্রেমচাঁদ রায়চাঁদ ছাত্র হিসেবে সফলভাবে গবেষণা সম্পন্ন করার জন্য ১৯৩৭ সালে তিনি মৌয়াত স্বর্ণপদক অর্জন করেন।
দীনেশচন্দ্র সরকার ১৯৩৭ সালে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতি বিভাগে প্রভাষক হিসেবে যোগদান করেন ও ১৯৪৯ সাল পর্যন্ত সেখানেই অতিবাহিত করেন। পরবর্তিতে ভারতীয় প্রত্নতাত্ত্বিক জরিপ বিভাগে লিপি শাখায় যোগদান করে লিপিবিশেষজ্ঞ হিসেবে পদোন্নতি পান। তিনি পুনরায় ১৯৬২ সালে কলকাতা বিশ্ববিদ্যালয়ে একই বিভাগের কারমাইকেল অধ্যাপক হিসেবে যোগদান করেন। ১৯৭২ সালে তিনি অধ্যাপক হিসেবে অবসর গ্রহণ করেন।
হাসবারা
হাসবারা ( "hasbará", "বর্ণনা করা") হলো ইসরাইল কর্তৃক পরিচালিত একটি প্রচারণা মাধ্যম। এর মাধ্যমে ইসরাইলের ইতিবাচক বিভিন্ন দিক নিয়ে প্রচারণা চালানো হয়। হাসবারা এই হিব্রু শব্দটির শাব্দিক অর্থ হলো, বর্ণনা করা। কিন্তু ইসরাইলি সরকার এবং সরকারের সমর্থকেরা এই শব্দটিকে ব্যবহার করে, ইসরাইল বিরোধী প্রচারমাধ্যমগুলোকে মোকাবেলা করার সরকারি নীতি ও পদ্ধতি বোঝানোর জন্য। হাসবারার শাব্দিক অর্থ বর্ণনা করা হলেও শব্দটি "প্রোপাগান্ডা চালানো"-এর অর্থেও ব্যবহার হয়। 
হাসবারার আক্ষরিক অর্থ হলো, বর্ণনা করা, ব্যাখ্যা করা। তবে বর্তমানের শব্দটি যে অর্থে ব্যবহার হচ্ছে, তা নিয়ে বিতর্ক আছে। ইসরাইলি কূটনীতিক গিডন মেইর বলেন, ইংরেজি কিংবা অন্য কোন ভাষায় হাসবারা শব্দটির যথার্থ এবং সঠিক প্রতিশব্দ নেই। তিনি এটিকে "পাবলিক ডিপ্লোমেসি" দিয়ে ব্যাখ্যা করেন।
কেন্ডাল জনসন
কেন্ডাল এলিজাবেথ জনসন (জন্ম: এপি্রল ২৪, ১৯৯১) একজন আমেরিকান পেশাদার ফুটবল খেলোয়াড় (ডিফেন্ডার) । বর্তমানে তিনি অস্ট্রেলিয়ান ডব্লিউ-লীগ এ ওয়েস্টার্ন সিডনি ওয়ান্ডারার্স এর হয়ে খেলছেন।
সরকারি বরিশাল কলেজ
সরকারি বরিশাল কলেজ বাংলাদেশের বরিশাল শহরে অবস্থিত একটি শিক্ষাপ্রতিষ্ঠান। কলেজটি ১৯৬৩ সালে প্রতিষ্ঠিত হয়। এতে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।
সরকারী বরিশাল কলেজ তৎকালীন পাকিস্তান সরকারের সময় ২ সেপ্টেম্বর ১৯৬৩ সালে প্রতিষ্ঠিত হয়।
বরিশাল কলেজ গ্রন্থাগারে বিভিন্ন বিভাগের তের হাজারের অধিক বই সংরক্ষিত রয়েছে।
অক্ষরধাম মন্দির জঙ্গিহানা
২০০২ সালের ২৪ সেপ্টেম্বর ভারতের গুজরাত রাজ্যের রাজধানী গান্ধীনগরের অক্ষরধাম মন্দিরে একটি জঙ্গিহানার ঘটনা ঘটে। মুর্তাজা হাফিজ ইয়াসিন ও আশরাফ আলি মোহাম্মেদ ফারুক নামে দুই জঙ্গি স্বয়ংক্রিয় অস্ত্র ও হ্যান্ড গ্রেনেডের সাহায্যে এই হামলা চালিয়েছিল। এই জঙ্গিহানায় ৩৩ জন নিহত এবং ৮০ জন আহত হয়েছিলেন। জাতীয় নিরাপত্তা বাহিনী ঘটনাস্থলে এসে দুই জঙ্গিকে হত্যা করে। পরে গুজরাত পুলিশ আরও ছয় জন অভিযুক্তকে গ্রেফতার করে। ২০১৪ সালের মে মাসে ভারতের সুপ্রিম কোর্ট অবশ্য এই ছয় জন সন্দেহভাজনকে বেকসুর খালাস করে দেয়।
গ্যাভিন হ্যামিলটন
গ্যাভিন মার্ক হ্যামিল্টন (জন্ম: ১৬ সেপ্টেম্বর, ১৯৭৪) পশ্চিম লোথিয়ানের ব্রক্সবার্ন এলাকায় জন্মগ্রহণকারী সাবেক স্কটল্যান্ডীয় ক্রিকেটার। ইংল্যান্ড ক্রিকেট দলের পক্ষে টেস্ট ও স্কটল্যান্ডের পক্ষে একদিনের আন্তর্জাতিকে অংশ নিয়েছেন। এছাড়াও, গ্যাভিন হ্যামিল্টন স্কটল্যান্ডের অধিনায়কের দায়িত্ব পালন করেছেন। দলে তিনি মূলতঃ অল-রাউন্ডার ছিলেন। কাউন্টি ক্রিকেটে ইয়র্কশায়ার দলের প্রতিনিধিত্ব করেন।
১৯৯৩ সালে প্রথম-শ্রেণীর ক্রিকেটে অভিষেক ঘটে তার। স্কটল্যান্ডের বার্ষিক খেলা হিসেবে আয়ারল্যান্ডের বিপক্ষে অনুষ্ঠিত প্রথম ইনিংসেই ৫/৬৫ লাভ করেন। ঐ বছরেই ইয়র্কশায়ারের দ্বিতীয় একাদশের পক্ষে কয়েকটি খেলায় অংশ নেন। পরে ১৯৯৪ সালে কাউন্টির প্রথম একাদশে তার অভিষেক হয়। কিন্তু দলে সাফল্যলাভের জন্য তাকে কয়েক বছর অপেক্ষা করতে হয়। ১৯৯৮ সালে দলের অন্যতম সদস্যের মর্যাদা পান তিনি। ঐ গ্রীষ্মে ২০.৫৪ গড়ে ৫৯টি প্রথম-শ্রেণীর উইকেট লাভ করেন। পাশাপাশি ছয়টি অর্ধ-শতক করেন। এছাড়াও, ৩৪টি একদিনের খেলায় ১৮.৯৪ গড়ে উইকেট নেন।
১৯৯৯ সালের ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ইংল্যান্ড দলে অংশগ্রহণের সমূহ সম্ভাবনা না থাকায় দলে শেষ মুহুর্তে তাকে অন্তর্ভুক্ত করা হয়। ৫টি একদিনের আন্তর্জাতিকে সর্বমোট ২১৭ রান সংগ্রহ করেন। বিশ্বকাপে স্কটল্যান্ড দলে থাকা অবস্থায় ইংল্যান্ডের দলনির্বাচকমণ্ডলী তার প্রতি দৃষ্টিপাত করে। ফলে, ১৯৯৯-২০০০ মৌসুমে দক্ষিণ আফ্রিকা সফরে ইংল্যান্ড দলে তার অন্তর্ভুক্তি ঘটে। জোহানেসবার্গে অনুষ্ঠিত প্রথম টেস্টে দক্ষিণ আফ্রিকার বিপক্ষে তার টেস্ট অভিষেক ঘটে। খেলায় তিনি উভয় ইনিংসেই শূন্য রান পান ও ৬৩ রানে কোন উইকেট পাননি। এছাড়াও কোন ক্যাচও পাননি। ঐ টেস্টে ইংল্যান্ড দল ইনিংসের ব্যবধানে পরাজিত হয়। ফলে দ্বিতীয় টেস্ট থেকে বাদ পড়েন ও আর কখনো তিনি ইংল্যান্ড দলে ডাক পাননি।
২০০৮ সালে আয়ারল্যান্ডের বিপক্ষে তিনি তার প্রথম সেঞ্চুরি করেন। ২০০৯ সালে বিশ্বকাপ বাছাইপর্বে স্কটল্যান্ডের দূর্বল খেলা প্রদর্শনের প্রেক্ষিতে অধিনায়ক হিসেবে রায়ান ওয়াটসনের পদত্যাগ করলে স্কটল্যান্ড দলের অধিনায়কের দায়িত্ব পান তিনি। জুলাই, ২০০৯ সালে স্কটিশ অধিনায়ক হিসেবে প্রথম খেলায় কানাডার বিপক্ষে মাঠে নামেন। ঐ খেলায় তিনি তার দ্বিতীয় সেঞ্চুরি করেন। তা স্বত্ত্বেও তার দল পরাজিত হয়। পরের দিনই তিনি অর্ধ-শতক করেন ও স্কটল্যান্ডের জয়ে ভূমিকা রাখেন। এরফলে সিরিজটি ১-১ ব্যবধানে ড্র হয়।
আগস্ট, ২০১০ সালে অবসর গ্রহণ করেন। এরপর ব্রাডফোর্ড ক্রিকেট লীগে ইস্ট বিয়ার্লি সিসি দলের পক্ষে উদ্বোধনী ব্যাটসম্যান ও শৌখিন ক্রিকেটার হিসেবে অংশগ্রহণ করছেন।